Aragonés ribagorzano

Iste articlo ye sobre o dialecto ribagorzano de l'aragonés. Ta atros emplegos se veiga ribagorzano.

L'aragonés ribagorzano (pronunciato ribagorsano en a parla altorribagorzana), ye alto u baixo l'aragonés d'a val de l'Esera en Ribagorza.

As parlas de Ribagorza son dende un punto de vista macrocheografico parlas transición enta o catalán, y i trobamos caracters mas catalans asinas como mos movemos enta l'este y mas castellanos enta o sud. Dende o punto de vista microcheografico a transición concreta ye en o Baixo Isabana y en "la Ribera", una val lateral a lo sud de Turbón.

En a enciclopedia aragonesa dicen a o grausino meyoribagorzano, manimenos se parla d'Alta Ribagorza a lo norte de Turbón y Ribagorza Baixa a lo sud. Graus ye prou a lo sud y la suya charrada no ye tan diferent d'o estadillano u o foncense. Si s'habiés d'emplegar o termin meyorribagorzano, diz que se aplicaría millor ta o campés, seguntes se veye en a tabla d'o cabo de l'articlo.

Caracteristicas
Fonetica 
 Palatalización d'a "l-" inicial latina:
 Llobo.
 Llugá.
 Palatalización d'a "l" en os grupos latinos "bl-", "cl-", "fl-", "gl-" y "pl-":
 Bllanco, bllano, bllau, blleda.
 Cllavillero, cllapo, *cllau, cllot, cllueca.
 Fllaco, fllama, fllauta, flleca, flló, fllocón, flluixo.
 Pllana, pllanzón, pllantaina, pllatero Cognato de "placentero" en aragonés centro-oriental, pllegá, plleno, pllom, pllorá.
 Manimenos GL- no se conserva tan bien y bi ha casos de palatización con perda d'a oclusiva inicial: GLAEBA > lleba, GLAREA > llera.
 Perda d'a "-r" final, que afecta tamién a la "-r" final d'os infinitivos:
 flló, llugá, pllegá.
 Ye a comarca de l'Alto Aragón on mos trobamos mas casos de -m- que en castellano han dato -mbr-, y que empecipia a estar present en aragonés escrito medieval en 1330.
HOMINE > homne > home.
FAMEN > fame.
VIMEN > vime.
LEGUMEN > llegume.
NOMEN > nom.
LUMEN > llum.
EXAMEN > ixamen (en Fonz)
 Manimenos tamién i trobamos muitos casos de -mbr-: vimbre, costumbre, ixambre, llumbre, etc....y mesmo fambre en bel lugar.

Morfolochia
Articlos definius: el, e(l)s, la, las.

Morfema personal de 1ª persona plural en -m u -n: nusaltros cantam, nusatros cantan. (En aragonés cheneral no existe a -m final y Miriam se pronuncia Mirian).
Cherundios en -an, -en, -in (que s'escriben con una -d que no se pronuncia):
cantand, metend, partind

Pasato perfecto perifrastico tipo catalán con o verbo ir:
él va cantá en cuenta de el cantó

Bellas formas peculiars d'o verbo estar-ser mas que mas en Baixa Ribagorza:
yeba/eba en cuenta de yera.
"tu es" y "él e" en cuenta de "tu yes" y "él ye".

Bi ha verbos en conchugacions diferents respecto a l'aragonés cheneral. Por eixemplo querer de l'aragonés cheneral corresponde a lo ribagorzano querir. María Luisa Arnal Purroy: El habla de la Baja Ribagorza Occidental Institución Fernando el Católico, 1998 pp 388. José Antonio Saura Rami: Elementos de fonética y morfosintaxis benasquesas, Zaragoza, Gara d'Edizions-Institución Fernando el Católico (2003). p 214

Sintaxi
combinacions de pronombres febles de dativo y acusativo de tipo catalán, con un orden coincident tamién con o francés (les lui):
lo + li  > lo-i
los+ li  > los-i
la + li  > la-i
las+ lis > las-i

Subdialectos
O dialecto ribagorzano de l'aragonés puede dividir-se en cuantos subdialeutos:
Altorribagorzano u Benasqués
Alto Benasqués
Baixo Benasqués
Meyorribagorzano
Campés
Baixorribagorzano
Grausino
Estadillano
Foncense

Cuadro de diferencias entre as parlas locals:

   Baixorribagorzano Altorribagorzano Estadilla 1888 Graus 1910 Campo 1950 Bisagorri-Renanué 1950 Gunther Haensch: Las hablas de la Alta Ribagorza. Gara d'Edizions, 2003. Benás 1975 Diminutivo -et -é -é, a vegatas -et -et, a vegatas -é -et -et Diminutivo -iello -illo -illo -illo -iello -iello Articlo El, los, la, las El, los, la, las El, es, la, las El, y(l)s, la, las El, els, la, les Casos de no diftongación Pocos Pocos Beluns Beluns Muitos Desinencia de 1ª persona plural -n -n -m -m pero a vegatas -n -m Desinencia de 2ª persona plural -z -z -z -ts -ts Fonema /z/ u /s/ /z/ /z/ /z/ /s/ /s/ Formas d'o verbo estar E, eba E, eba Ye, eba Ye, yera (en Renanué) / yeba (en Bisagorri) Ye, yera Infinitivos en -re No n'i hai No n'i hai No n'i hai Sí que n'i hai: vinre, beure Sí que n'i hai: vinre, beure Participios -au, -iu -au, -iu -au, -iu -au, -eu, -iu -au, -eu, -iu Plurals femenins -as -as -as -as -es Pronombre de 1ª persona plural Nusatros Nusatros Nusotros Nusaltros Nusaltros

Notas

 Referencias 

 Bibliografía 
 María Luisa Arnal Purroy y María Angeles Naval López: Lengua y literatura de unos poemas en ribagorzano (1861-1888). Archivo de Filología Aragonesa XLII-XLIII. 1989.

Vinclos externos
https://web.archive.org/web/20101008230040/http://www.elenachazal.com/aragones.html
http://www.labullanga.com/dicxionario.htm#arriba

*